དཀྲུགས་ཇ་ནི་བོད་ལྗོངས་མི་དམངས་ཀྱི་མེད་དུ་མི་རུང་བའི་བཏུང་བ་ཡིན་ལ།དཀྲུགས་ཇ་ནི་མར་དང་ཚ་ཁུ།ཇ་དང་འབྲལ་ཐབས་མེད།མར་ནི་འབྲི་མཛོའི་འོ་མ་དཀྲོགས་ནས་བླངས་པ་དང་།དབྱར་ཁར་འབྲི་མོའི་འོ་མ་ལས་དཀྲོགས་པའི་མར་སེར་བོ་ནི་མར་ཆེས་བཟང་ཤོས་དེ་ཡིན།ལུག་གི་འོ་མ་ལས་དཀྲོགས་པའི་མར་ནི་སྐྱ་བོ་ཡིན་ལ།བོད་མིས་ཇ་འཐུང་སྐབས་རྒན་གཞོན་དང་མགྲོན་གྱི་གཙོ་བོ་སོགས་ལ་མཐོང་ཆེན་བྱེད།སྐད་གྲགས་ཅན་གྱི་མི་ལ་ཇ་འདྲེན་སྐབས་བྲེལ་མི་རུང་ལ་མགྱོགས་ཀྱང་མི་རུང་།དལ་ལྷོད་རན་པའི་སྒོ་ནས་ཇ་འདྲེན་པ་དང་།དཀར་ཡོལ་ནང་གི་ཇ་ཡང་བཀང་མི་རུང་ལ་སོར་གང་ཙམ་གྱི་མཚམས་ནས་འཇོག་དགོས་པ་དང་།ཇ་འདྲེན་སྟངས་ལ་ཡང་རྣམ་པ་མང་བོ་ཡོད།སྤྱིར་བཏང་དུ་ཇ་དཀར་ཡོལ་གསུམ་འཐུང་ན་བཀྲ་ཤིས་པའི་དོན་བཟང་དུ་བརྩིའོ།།